Sodba Sodišča (sedmi senat) z dne 4. junija 2015 –
Komisija/Poljska
(Zadeva C‑678/13)1(1)
„Neizpolnitev obveznosti države – DDV – Direktiva 2006/112/ES – Priloga III – Uporaba znižane stopnje DDV za medicinsko opremo, medicinski material in druge naprave ter farmacevtske proizvode“
1.                     Sodni postopek – Vloga, s katero se postopek začne – Formalne zahteve – Označitev predmeta spora – Kratek povzetek navajanih razlogov – Nedvoumna formulacija predlogov tožeče stranke (Poslovnik Sodišča, člen 120(c)) (Glej točki 16 in 17.)
2.                     Tožba zaradi neizpolnitve obveznosti – Dokaz neizpolnitve obveznosti – Dokazno breme Komisije – Domneve – Nedopustnost – Predložitev dokazov, ki kažejo na neizpolnitev obveznosti (člen 258 PDEU) (Glej točke 18, 27 in 32.)
3.                     Tožba zaradi neizpolnitve obveznosti – Vloga, s katero se postopek začne – Navedba očitkov in tožbenih razlogov – Formalne zahteve – Navedba natančnih očitkov – Neobstoj (člen 258 PDEU; Statut Sodišča, člen 21, prvi odstavek; Poslovnik Sodišča, člen 120(c)) (Glej točko 35.)
4.                     Tožba zaradi neizpolnitve obveznosti – Predmet spora – Določitev med predhodnim postopkom – Podrobnejša formulacija očitkov v repliki brez spremembe in razširitve predmeta spora – Dopustnost (člen 258 PDEU) (Glej točko 37.)
5.                     Usklajevanje davčnih zakonodaj – Skupni sistem davka na dodano vrednost – Možnost držav članic, da uporabijo nižjo stopnjo za določene dobave blaga in opravljanje storitev – Uporaba nižje stopnje za medicinsko opremo, medicinski material in druge naprave ter za farmacevtske proizvode – Proizvodi, ki ne spadajo v Prilogo III k Direktivi 2006/112 – Neizpolnitev obveznosti – Utemeljitev – Neobstoj (Direktiva Sveta 2006/112, členi od 96 do 98 in priloga III) (Glej točke od 40 do 42, od 45 do 49, od 51 do 53 in izrek.)
Izrek
1.
Republika Poljska je s tem, da je uporabljala znižano stopnjo davka na dodano vrednost za dobave:
–medicinske opreme, medicinskega materiala in drugih naprav ter farmacevtskih proizvodov, ki niso namenjeni izključno osebni rabi za invalide in/ali se običajno ne uporabljajo za lajšanje ali zdravljenje invalidnosti, ter
–proizvodov, ki niso farmacevtski proizvodi, ki se običajno uporabljajo za zdravstveno nego, preprečevanje bolezni ter zdravniško in veterinarsko zdravljenje, oziroma proizvodi za preprečevanje zanositve in higienskimi izdelki za ženske,
iz številk 82, 92 in 103 priloge št. 3 k zakonu o davku na blago in storitve (ustawa o podatku od towarów i usług) z dne 11. marca 2004, ni izpolnila obveznosti iz členov od 96 do 98 Direktive Sveta 2006/112/ES z dne 28. novembra 2006 o skupnem sistemu davka na dodano vrednost v povezavi s Prilogo III k tej direktivi.
2.
V preostalem se tožba zavrne.
3.
Evropska komisija in Republika Poljska nosita vsaka svoje stroške.
1 –      UL C 61, 1.3.2014.